CELEX: 62014FN0101
Language: mt
Date: 2014-10-06 00:00:00
Title: Kawża F-101/14: Rikors ippreżentat fis- 6 ta’ Ottubru 2014 – ZZ vs UASI

12.1.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 7/50
            
         Rikors ippreżentat fis-6 ta’ Ottubru 2014 – ZZ vs UASI
   (Kawża F-101/14)
   (2015/C 007/60)
   Lingwa tal-kawża: il-Ġermaniż
   
      Partijiet
   
   
      Rikorrenti: ZZ (rappreżentant: Heinrich Tettemborn, avukat)
   
      Konvenut: L-Uffiċċju għall-Armonizzazzjoni fis-Suq Intern (UASI)
   
      Suġġett u deskrizzjoni tat-tilwima
   
   Annullament tad-deċiżjoni tal-konvenut li japplika l-klawżola inkluża fil-kuntratt ta’ reklutaġġ tar-rikorrenti, li tipprevedi r-rexissjoni tal-kuntratt ta’ reklutaġġ tal-imsemmija rikorrenti fil-każ li hija ma tiġix inkluża fil-lista ta’ riżerva tal-kompetizzjoni ġenerali segwenti organizzata mill-EPSO għall-grupp ta’ funzjonijiet tagħha fis-settur speċjalizzat tal-proprjetà industrijali, għall-kompetizzjonijiet UASI/AD/01/13 u UASI/AST/02/13, u talba għad-danni morali u immaterjali sostnuti.
   
      Talbiet tar-rikorrenti
   
   
               —
            
            
               jannulla d-deċiżjoni tal-UASI, innotifikata lir-rikorrenti b’ittra tat-28 ta’ Novembru 2003, li japplika l-klawżola inkluża fl-Artikolu 5 tal-kuntratt ta’ reklutaġġ tar-rikorrenti li tipprevedi r-rexissjoni tal-kuntratt ta’ reklutaġġ tar-rikorrenti fil-każ li hija ma tiġix inkluża fil-lista ta’ riżerva tal-kompetizzjoni ġenerali segwenti organizzata mill-EPSO għall-grupp ta’ funzjonijiet tagħha fis-settur speċjalizzat tal-proprjetà industrijali, għall-kompetizzjonijiet ippubblikati fil-31 ta’ Ottubru 2013, UASI/AD/01/13 u UASI/AST/02/13,
            
         
               —
            
            
               jikkundanna lill-UASI jħallas kumpens lir-rikorrenti, b’ammont xieraq stabbilit fid-diskrezzjoni tat-Tribunal għas-Servizz Pubbliku, għad-danni morali u immaterjali sostnuti minnha minħabba d-deċiżjoni msemmija fil-punt 1, u
            
         
               —
            
            
               jikkundanna lill-UASI għall-ispejjeż.